Jason Bournes ultimatum (film)

Jason Bournes ultimatum er en film fra 2007, løst basert på Robert Ludlums roman Jason Bournes ultimatum. Filmen er en oppfølger til filmene Hvem var Jason Bourne og Gåten Jason Bourne. Filmen hadde norgespremiere den 14. september 2007. Matt Damon returnerte i hovedrollen som Jason Bourne, Paul Greengrass er regissør og Tony Gilroy (som skrev manus til de to første filmene) skrev manus sammen med Tom Stoppard.

Jason Bournes ultimatum er tredje film i rekken om Jason Bourne, og Matt Damon gjentar sin hovedrolle fra de to første filmene. Filmen ble produsert av Universal Pictures og hadde norgespremiere den 14. september 2007, og den 3. august i USA.

Handling
Filmen begynner der Gåten Jason Bourne sluttet, med en skadet Jason Bourne som stikker av fra Moskvas politistyrker. Han blir trengt opp i et hjørne i det han bryter seg inn på en medisinsk klinikk for å behandle skadene sine, men slår ned politimennene og stikker av.

Seks uker senere reiser Bourne til Paris for å fortelle Maries bror om at hun er død. På veien leser han en artikkel i The Guardian der journalisten Simon Ross beskriver Jason Bourne som en CIA-agent. Bourne avtaler å møte Ross i London på Waterloo stasjon. Ross er imidlertid overvåket av CIA på grunn av at han nevnte ordet «Blackbriar» i en telefonsamtale med redaktøren sin. På stasjonen ser Bourne CIA-agentene, og greier å plante en mobiltelefon på Ross og ringe ham for å fortelle ham hvordan han skal riste av seg agentene. CIA beordrer imidlertid en leiemorder om å ta livet av Ross og hans kilde. De kjenner igjen Bourne på et overvåkningskamera, og antar at han er Ross' kilde. Bourne råder Ross om å være i skjul, men Ross får panikk og avslører seg selv. Leiemorderen tar livet av ham, og i det påfølgende kaoset stjeler Bourne Ross' notater fra liket. Notatene avslører at kilden virkelig er Ross Daniels, CIAs sjef i Madrid.

CIA-direktør Pamela Landy bringes inn for å hjelpe til i jakten på Bourne. Med hennes hjelp finner de ut at Daniels var kilden. De sender et lag til kontoret hans, men Bourne kommer dit først og bekjemper CIA-laget i det de dukker opp. Mens de er der kommer Nicky Parsons. Nicky forteller at Daniels stakk av til Tanger, og hjelper ham å stikke av. I Tanger forstår det at CIA har sendt leiemorderen Desh etter Daniels. Nicky bruker sin offisielle tilgang til å sende en beskjed til Desh, der hun sier at han skal møte henne for å få en ny telefon. Dette gjør at Bourne kan følge etter Desh til hans mål. CIA forstår at Nicky har forrådt dem, beordrer han Desh til å ta livet av Nicky og Bourne etter at han har tatt seg av Daniels. 

Bourne følger etter Desh, men greier ikke å unngå at Daniels dør. Når Desh kommer etter Nicky, løper Bourne fra politiet i Tanger og slåss mot Desh, og vinner til slutt ved å kvele ham med et håndkle. Bourne undersøker Daniels papirer og finner adressen til CIAs understasjon i New York. Mens Bourne reiser til USA må Nicky skjule seg. I New York ringer Bourne til CIA mens han observerer dem fra over gaten. Slutten i Gåten Jason Bourne gjentas, de forteller ham at han egentlig heter David Webb, og at han ble født 15. april 1971.

Bourne reiser til CIAs kontorer, men blir oppholdt av en biljakt. På CIAs kontorer møter han en lege som hjelper ham å huske. Han forteller imidlertid CIA at han ikke lenger ønsker å være Bourne, eller å han noe mer med CIA å gjøre. 

Noen få dager senere er Nicky i skjul og ser på en nyhetssending der de utro tjenerne i CIA blir arrestert. CIAs direktør Erza Kramer må på høring i senatet etter at hennes ansatte David Webb (også kjent som Jason Bourne) ramlet i en elv, mens liket aldri ble funnet. Nicky smiler forstående, og i en flashback får vi se Bourne komme til live i elven og svømme i sikkerhet.

Rollelliste

Produksjon
Jason Bournes ultimatum ble spilt inn flere steder, blant annet i New York, Marokko, Spania, Frankrike, Tyskland og Storbritannia. Innspillingen av filmen begynte den 1. august 2006.

Referanser

Eksterne lenker
 
 
 The Bourne ultimatum på Filmweb

Jason Bourne
Filmer fra 2007
Actionfilmer fra USA
Spionfilmer fra USA
Oscar-vinnere (lydmiks)
Engelskspråklige filmer
Oppfølgerfilmer